ปัสสาวะบ่อย ออกทีละไม่มากเป็นมา4-5วันมีอาการปวดหลังร่วม แต่มีอาการท้องผูกมา3-4วันก่อนด้วย ไปตรวจปัสสาวะมาผลปกติมีขุ่นเล็กน้อย แพทย์ให้ยา Ofloxacin 200 mg มาเผื่อรับประทาน1. ควรทานไหมคะถ้าผลปัสสาวะที่ตรวจมาปกติมีแค่ขุ่นเล็กน้อย2.เป็นแม่ให้นมบุตรอยู่ ถ้ากินยาตัวนี้มีผลต่อน้ำนมแค่ไหนคะ3.รับประทานยาคุมแบบให้นมบุตร ซีราเซท อยู่ยาตัวนี้จะไปลดประสิทธิภาพการคุมกำเนิดอย่างไรบ้างคะขอบสำหรับคำแนะนำล่วงน่าคะ
สวัสดีค่ะ กระเพาะปัสสาวะอักเสบคือการติดเชื้อในกระเพาะปัสสาวะ สาเหตุมักเกิดจากการกลั้นปัสสาวะหรือการมีเชื้อโรคไหลกลับเข้าไปยังกระเพาะปัสสาวะ พบได้บ่อยในผู้หญิง การรักษาคือการรับประทานยาฆ่าเชื้อหากตรวจพบว่ามีปัสสาวะติดเชื้อ ควรได้รับการรักษาแต่อย่างไรก็ตามยา ofloxacin เป็นยาฆ่าเชื้อที่สามารถปนออกมากับน้ำนมได้ จึงควรระวังในการใช้กับสตรีที่ให้นมบุตร แนะนำกลับไปพบแพทย์หรือเภสัชกรที่จ่ายยาเพื่อสอบถามอีกครั้งค่ะว่ามีความจำเป็นต้องใช้ยาตัวนี้หรือไม่ หรือสามารถเปลี่ยนเป็นยากลุ่มอื่นที่ไม่ออกมาทางน้ำนมแทนได้หรือเปล่า แต่ยา ofloxacin ไม่มีผลต่อยาคุมกำเนิดสามารถใช้ร่วมกันได้ค่ะการดูแลตัวเองเบื้องต้น ดื่มน้ำมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อลดอาการอักเสบและปวดของกระเพาะปัสสาวะ